---
# System prepended metadata

title: Kuhu tuleks ehitada Tartus kultuurikeskus?

---

# Kuhu tuleks ehitada Tartus kultuurikeskus?

**Panin siia galeriisse üles kultuurikeskuse alternatiivsed asukohad, mis leidsid pargikaitsjate grupi küsitluses enim toetust. Iga pildi all on kirjas, kui palju on seal linna, riigi ja eramaad, mis on sinna ehitamise tehnilised võimalused maa otstarbest lähtuvalt ja link vastavale kaardile Maa-ameti portaalis. Kõik on teretulnud mu vigu parandama ja asukohtadele poolt- ja vastuargumente lisama.**


*Aitame teha linnal teha ära tegemata töö! Linn pole teatavasti isegi mitte kaalunud kultuurikeskusele muid asukohti peale Keskpargi. Siinsetel väljalõigetel ära toodud kõik viimasel ajal arutusel olnud asukohad, kõigil on oma plussid ja miinused. Klõpsa pilte, et asukohti näha, ja lisa oma poolt- ja vastu argumendid iga pildi alla. Näitame linnale, et Keskparki ehitamine pole halb plaan ainult pargi hävimise tõttu -- vaid kesklinnas on kultuuri- ja kogukonnakeskusele ka tõepoolest paremaid asukohti!*

## Sissejuhatus

![Alternatiivsed asukohad kaardil](http://p6drad-teel.net/~p6der/syku/yld.jpg)

Kultuurikeskus peaks üldplaneeringu järgi mahtuma 8840 m² pinnale, linna mitte-ametlik lubadus on, et saadakse hakkama 7111 m² hoonestamisega, kuid linna iga esindaja ajab ise juttu, jutud muutuvad pidevalt ning pole põhjust neid puhta kullana võtta. Siin on ära toodud valik alternatiivseid asukohti 300 meetri raadiuses Riia tn transpordisõlmest:

* https://xgis.maaamet.ee/xgis2/page/link/izpqzRTV

Linn pole küll kultuurikeskuse asukoha jaoks ametlikult kriteeriume sõnastanud, aga sõnavõttudest jääb mulje, et tegu peaks olema käidava kohaga linnakeskuses, oluline on ligipääsetavus võimalikult paljudele inimestele jalgsi, rattaga ja ühistranspordiga, sj üleriiklikult tähtsa kultuuriobjektina on oluline ka ligipääsetavus väljastpoolt Tartut. Ka on oluline hoone seos juba olemasoleva linnaruumiga, võimalik sünergia muude asutustega ning eri linnaosade potentsiaaliga. Seega räägime kultuurikeskuse puhul 7000-8000 m² pindadest linnakeskuses, hästi ligipääsetavates kohtades, mis haagivad linna olemasoleva loogikaga ning loovad võimalused täiendavaks arenguks.

Kultuurikeskus luuakse linnaraamatukogu ja kunstimuuseumi jaoks, millest esimene on linna ja teine riigi alluvuses. Seega on igati avalikes huvides, kui keskuse jaoks kasutatakse kas linna või riigi maad või mõlemat kombineeritult. Ka pole ebaharilik koostöö eraomanikega.

## Turusild, alternatiivne asukoht Sadama kvartalis, Annelinna lävel

![Sadama kvartal](http://p6drad-teel.net/~p6der/syku/turusild.jpg)

Linn: 21 227 m², sh transp 13 185 m² ja turg/äri 8042 m²
Riik: 4813 m² tootmismaa/sadam
Era: 19 023 m², sh ühisk 7407 m², äri/tootmis 11 615 m²

Linnamaale mahub 3x kultuurikeskuse pinda.

* https://xgis.maaamet.ee/xgis2/page/link/aniwsVjC

Siin on 21227 m² linna maad, 4813 m² riigi maad, 7407 m² üldkasutatavat eramaad, võimalik kombineerida omavahel avaturgu, Sadamateatrit, sadamat ennast, kokku on siin maad 42696 m², avaturg nihutamisel jm olulised muutused. Praegu on linnal plaanis rajada peamiselt elamuid ja ärihooneid, ala kohta võib täpsemalt lugeda arhitektuurikonkursi dokumentidest:

"Võistlusala iseloomustab mitmekülgselt märksõna LAVA – oma asukoha ja funktsioonide tõttu on piirkond hästi vaadeldav. Seestpoolt tähistavad lava avaturg ja teater, aga ka jõe kaldad, mis pakuvad vaateid väljapoole Sadama kvartalit. Võistlusala on ka Ülejõelt väga hästi vaadeldav, mistõttu on oluline tekkiva hoonestuse kesklinlik ja atraktiivne karakter." https://www.tartu.ee/et/sadama-kvartali-planeeringuvoistlus

## Magistri tn linnaraamatukogu/kunstimuuseumi juurdeehitus, varasem plaan

![Magistri tn](http://p6drad-teel.net/~p6der/syku/magistri.jpg)

Linn: 5475 m², sh äri/transp 3611 m², ühisk 1864 m²
Riik: 345 m², sh ühisk 276 m², äri 69 m²
Era: 351 m², sh ühisk 246 m², elamu/äri 105 m²

Koht jääb linna plaanitud täismahule kitsaks.

* https://xgis.maaamet.ee/xgis2/page/link/pO8PEijw

Kogupinda on umbes 6927 m², üks õnnestunud konkurss, mis linna eksimuste tõttu ehituseni ei jõudnud, mh väidetavalt jääb ala kitsaks ja muinsuskaitse nõuded segavad, kuid kindlasti mahuks sinna ühe asutuse hoone ja asutuste ühendamisel tuleks ruumilahendused niikuinii ümber mõtelda, seega on tegelikult kõik võimalik. Sellel asukohal on ilmselt kõige rohkem ehituslikke piiranguid:

"Raamatukogu ja kunstimuuseumi hoone on Tartu südame, jõekalda ja tulevase kultuurikvartali uus maamärk, mis võimendab nii selle konkreetse koha kui ka kogu linna kuvandit. Uue kuvandi aluseks on tavadest vaba ruumikontseptsioon, mis tugineb loodusvorme järgival integraalsel geomeetrial. Koha ruumipotentsiaali, milleks on eelkõige väljakujunenud linnaruum, on hoone kavandamisel ära kasutatud sünteesiva üldistusega ning on „üle kirjutatud“ uue arhitektuuri, linnaruumiliste ja maastikuliste lahendustega." http://www.arhliit.ee/arhitektuurivoistlused/tartu-raamatukogu-ja-kunstimuuseumi-konkurssunstim/

Praegu on alale plaanitud parkimismaja: https://www.tartu.ee/et/vabaduse-pst-6-parkimismaja

## Holmi kvartal, alternatiivne asukoht Atlantise juures, riigimaja asemel

![Holmi kvartal](http://p6drad-teel.net/~p6der/syku/atlantis.jpg)

Linn: 6949 m², sh transp 1843 m² ja ühisk 5106 m²
Riik: 7021 m² ühiskondliku hoone maad
Linn/riik: 3646 m² sihtotstarbeta, staatus segane
Era: 7855 m², sh ühisk 938 m², äri 6917 m²

Kogupinda 24 225 m², juba ainuüksi riigimaale mahuks keskus ära.

https://xgis.maaamet.ee/xgis2/page/link/k4G8zoag

ka arhitektuurikonkursi järgi on plaanitud avalikke hooneid, lisaks linnamaa kasutamisel ja koostöös erattevõtjatega suurepärane asukoht ning säästab Keskpargi ja on sellest kiviviske kaugusel.

"Tänasel päeval on linnaehituslikult olulisim aspekt Holmi kvartalis tulevasehoonestuse ja avaliku ruumi avamine jõele,kvartali ja jõe omavaheline orgaaniline sidumineuuenenud tingimustes.Kõigist planeeringuvisioonidest kavandatavatest hoonestusmahtudest ja avalikust loodavast linnaruumist on tagatudsilmside jõesihiga, samutiüle jõe vaadeldavaendise Puuturu/Söögituru aladega. /---/ Praeguseks välja kujunenud pargimaastikul Holmi kvartalis on välja kujunenud teatav traditsioon avalike ürituste läbiviimiseks. Esitatud visioon pakub välja lõuna-õhtusuunalisele kaldatrepistikule rajatud, osaliselt katustatud avatud linnaruumi, mis sobibulatuslikeks väliüritusteks, etendusteks, kontsertideks." https://tartu.ee/et/holmi-arhitektuurivoistlus


## Keskpark, üldplaneeringu järgne asukoht, mis kaotab olulise pargiala

![Keskpark](http://p6drad-teel.net/~p6der/syku/keskpark.jpg)

Linn: 21333 m² haljasala ja puhke/virgestusala

Pargipind on 21333 m² ja üldplaneeringu järgi on lubatud hoonestada 8840 m², kogu ala kuulub linnale ja kõik oleks lihtne, kui ainult parki ees ei oleks.

* https://xgis.maaamet.ee/xgis2/page/link/geoM9-u0

Pargi Vabaduse puiestee poolse osa hoonestamine tähendab hinnanguliselt poolest pargist ja kõrghaljastusest loobumist ja rohevõrgustiku olulist katkestamist.

Linna seletused:

* https://www.tartu.ee/et/sudalinna-kultuurikeskus

Paremad seletused:

* https://keskpark.infoaed.ee/faq/

Linn on asunud mõtlema hoone alternatiivsetele paigutustele pargis, aga parki hävimisest ei päästa neist ükski, pealegi on kõik jutud mitte-ametlikud, esialgsed ja pidevas muutumises -- lähtuda saab ainult üldplaneeringus kinnitatust. Linn plaanib muuta linnaplatsiks ka Matteuse purskaevu haljasala, mis lisab alale 206 m².


